Barcelona posa en marxa un nou pla antidroga\nBarcelona posa en marxa un nou pla antidroga per lluitar contra l'estigma i la discriminació\nPer primera vegada en un pla d'acció municipal sobre drogues s'hi inclouen la dependència a les pantalles i el joc patològic, i al mateix temps prevalen els drets de les persones que consumeixen\nDimarts, 26/09/2017 | Actualitzat el 04/10/2017 a les 09:03 CEST\nEl nou pla d'acció sobre drogues de Barcelona és el full de ruta per prevenir i reduir el consum de drogues (tant les il·lícites com les de circulació legal, com l'alcohol o el tabac), a la ciutat durant els pròxims quatre anys, i així rebaixar les malalties i la mortalitat que s'associen a aquestes substàncies i prioritzar la lluita contra l'estigma que tradicionalment s'associa a les persones amb drogodependència. Segons la comissionada de Salut, Gemma Tarafa, s'ha de treballar “des de l'apoderament de les persones usuàries, des de la seva participació activa i amb un enfocament de drets”r;.\nPer aquest motiu, el pla estableix deu línies d'actuació específiques per fer el seguiment d'aspectes socials, com la percepció de la comunitat i de la mateixa persona consumidora. També assenyala la importància de treballar la rehabilitació i la inclusió social, i dotar així de recursos per a la inserció al mercat laboral.\nPer elaborar el pla s'han tingut en compte altres plans vigents a la ciutat, com el Pla de salut mental 2016-2022. L'estratègia final és fruit d'un treball transversal que inclou aportacions de més de tres-centes persones (representants d'entitats, persones usuàries i professionals, entre altres) i està coordinat per l'Agència de Salut Pública de Barcelona amb el suport del Consorci Sanitari de Barcelona i la Subdirecció de Drogodependències del Departament de Salut de la Generalitat.\nADDICCIONS TECNOLÒGIQUES, UNA NOVA LÍNIA DE TREBALL\nEl pla té cinc eixos centrals de treball. L'eix més innovador és el que treballa sobre les addiccions tecnològiques, com el joc patològic o la dependència de les pantalles. Es calcula que un 3% d'adolescents i joves de la ciutat estan en risc de patir aquests problemes.\nEl Centre d'Atenció i Seguiment Horta-Guinardó serà el centre de referència per atendre aquests casos.\nTambé és una línia prioritària l'atenció especial a dones consumidores de drogues que estan exposades a situacions de violència i abús. Aquest eix es concreta amb la creació de dos recursos específics per atendre-les. També té especial importància l'abordatge del risc per a la salut, tant el derivat per pràctiques sexuals que incorporen el consum de drogues com el que ve donat per l'ús de fàrmacs legals addictius.\nUn altre eix es basa a reduir l'impacte de l'alcoholisme i establir línies preventives com la intervenció en centres escolars i barris, la limitació de la publicitat o el treball sobre l'oferta. Unes accions que pretenen endarrerir al màxim l'edat d'inici en el consum.\nTemes: Discriminació Drogues +Barcelona


MPGO a l'entorn de l'església - Àrea Metropolitana de Barcelona\nMPGO a l'entorn de l'església\nImatge proposada de la plaça de l'església\nAquesta modificació del Pla general d'ordenació (MPGO) se centra a garantir la conservació i millora del nucli de la Rectoria. Posa especial atenció en la preservació dels recursos naturals i dels valors paisatgístics, arqueològics, històrics i culturals i estableix unes condicions de desenvolupament respectuoses amb els valors presents a l'àmbit.\nModificació puntual del Pla general d'ordenació número 25, a l'entorn de l'església de Sant Cristòfol de la Rectoria.\nEstudi del nucli històric del barri de la Rectoria per tal de garantir-ne la preservació i millora-lo, amb una resposta integral a l'entorn de l'església de Sant Cristòfol.\nLa situació urbana actual del nucli antic de la Rectoria és el producte de l'addició d'edificacions al voltant de l'església antiga de Sant Cristòfol. Aquesta circumstància i el fet que durant molts anys ha estat aïllada del nucli central de Begues ha permès que tingui un caràcter propi, que cal preservar. Les principals estratègies per aconseguir conservar-la i millora-la seran:\nAspectes relacionats amb l'espai públic: la MPGO aposta per millorar la urbanització mitjançant una normativa i unes recomanacions per uniformitzar la imatge del conjunt, emfatitzar-ne el valor paisatgístic i arquitectònic, aprofundir en la seva sostenibilitat i millorar-ne els serveis. Les principals accions són: protegir la vegetació existent autòctona i els arbres fruiters, protegir els canals de drenatge, assegurar un percentatge mínim de permeabilitat del sòl, pacificar el trànsit rodat i establir mesures contra la contaminació acústica i lumínica.\nAspectes relacionats amb l'edificació i la parcel·lació: gran part del valor històric i arquitectònic del barri el donen les edificacions existents. Entre elles, destaquen l'església i la rectoria com a originadors de l'assentament inicial, masies i cases relacionades amb el camí antic de l'església (avui carrer de la Rectoria), les casetes del carrer de Sant Cristòfol i noves cases que han aparegut a posteriori fruit de la divisió de les cases originàries. El document reitera la protecció a les edificacions d'interès i estableix unes normes per aconseguir que qualsevol intervenció futura mantingui el caràcter actual del barri.\nEl Pla general d'ordenació (PGO) i les posteriors modificacions que s'hi han anat produint han generat incoherències urbanístiques i inseguretat jurídica en l'àmbit, que podrien conduir a un bloqueig del desenvolupament natural del barri, el qual portés a un posterior deteriorament i decaïment. És en aquest sentit que, amb l'objectiu de clarificar el marc legal urbanístic del barri de la Rectoria, la MPGO proposa partir de la realitat historicofuncional que ha dut el barri al seu estat actual per establir una normativa urbanística coherent amb aquesta realitat.\nSuperfície: 17.061 m²\nAprovació inicial - 06.02.2019\nEquip redactor: Isabel Tomé, Cristian Gómez i Joan Caba (arquitectes - AMB), Elsa Mampel (estudiant d'arquitectura - AMB) / Aprèn, serveis ambientals\nSuport jurídic: Gema Mur, Yolanda Larrubia i Núria Moras (Secció de Planejament i Gestió - AMB)\nDirecció i coordinació: Josep Maria Carreras (director dels Serveis d'Urbanisme - AMB), Loles Herrero (cap del Servei de Planejament Urbanístic - AMB)


Ontinyent CF: Comença la lluita final per l’ascens | L'Informador\nPublicat a 18 de juny de 2017 el 6:30. Escrit per Juan Antonio Cloquell\nS’espera un Clariano de gom a gom per rebre al Deportivo Alavés B\nS’espera un Clariano ple de gom a gom. Amb el hastag #Mésfortsquemai l’Ontinyent afronta el primer partit de la tercera i última eliminatòria de la promoció d’ascens a la segona divisió B. El partit contra el Deportivo Alavés B s’iniciarà hui a les 19 hores amb l’arbitratge del castellà-manxec Juan Manuel Muñoz Méndez. Les entrades de tribuna estan gairebé totes venudes. Es van a instal·lar cent cadires al fons nord per als components dels diferents equips de la FEBO.\nLa trobada arriba en una setmana en què s’ha completat la subscripció d’accions per convertir-se en Societat Anònima Esportiva.\nEn allò estrictament esportiu no hi ha baixes en l’equip de Miguel Ángel Mullor. Malgrat una temporada tan exigent i llarga ni hi ha baixes per molèsties físiques tot i que es manté el dubte de Víctor Fuentes pels seus problemes al genoll. La inexperiència que podrien tenir en aquest tipus de partits els components més joves de la plantilla es compensa en aquesta ocasió amb la també joventut del rival, amb una majoria edat de 24 anys. L’Alavés B es pot considerar un filial atípic perquè, en general com a visitant, sol apostar per un futbol de contenció. L’Ontinyent vol evitar repetir “errors individuals en situacions controlables” per no viatjar en desavantatge a Àlaba. Ja hi ha un primer autobús completat per aficionats i s’està completant el segon.\nEl filial alavesista ha estat campió gràcies als 74 punts aconseguits, dos menys que els ontinyentins però en dos partits menys. A més, han realitzat 57 gols i tan sols han encaixat 20. En promoció d’ascens no els ha anat tant bé, doncs caigueren en l’eliminatòria de campions davant la SD Formentera per un global de 3-0 després del 2-0 a les illes i el 0-1 en la tornada. En canvi, davant el Cristo Atlético, han demostrat arribar molt sencers físicament després d’allargar l’eliminatòria fins una pròrroga i superar amb 10 el conjunt rival en la tanda de penals per un 6-5 després dels 0-1 assolits en cada encontre.\nAitor Orueta, tècnic arribat des de les categories inferiors, està al capdavant d’un conjunt molt jove però amb molt de futur.\nCom en les grans cites, l’afició ja ha marcat el 18 de juny en roig en el calendari. El cap de setmana serà especial i el compte enrere ja ha començat, de forma que els aficionats i aficionades ja s’han unit per fer comboi i que la festa vaja per davant. Perquè sí arribar fins ací ja és motiu de celebració per a molts, l’eliminatòria final per una promoció d’ascens, segons el club, s’ha de viure de forma diferent, i per això abans de l’encontre hi haurà una congregació de blanc-i-negres ja en la plaça de la Concepció d’Ontinyent. La cita és a les 17.30 hores, i en la llista de coses a portar: molta energia, ganes de festa, de balls i crits, i per suposat, colors blanc-i-negres en forma de camisetes de l’Ontinyent, bufandes, pancartes i banderes. A les 18 hores tots eixiran camí al Clariano desfilant per l’Av. Ramón i Cajal i Tèxtil, sempre seguint les indicacions de les autoritats policials presents. A la festa estan convidats tots els seguidors de l’Ontinyent, però també de l’Alavés, en un moment que haurà de ser d’unió com va ocórrer amb altres aficions com les d’Eibar, Guadalajara o San Fernando.


Lluís Soler i Ronald Puppo llegeixen Canigó a Folgueroles - Editorial Barcino\nLluís Soler i Ronald Puppo llegeixen Canigó a Folgueroles\nEl passat 20 de novembre l’Editorial Barcino i la Fundació Jacint Verdaguer vam presentar Mount Canigó. A tale of Catalonia, traduït a l’anglès per Ronald Puppo, professor de la Universitat de Vic. Els Amics d’Els Clàssics que ens van acompanyar van poder gaudir d’una visita guiada a la Casa Museu de Folgueroles, on Verdaguer i la seva família van viure els dos primers anys de vida de l’autor.\nAmb la sala dels arcs ben plena, Ricard Torrents, un dels principals estudiosos de Verdaguer, va explicar la transcendència de poder tenir el Canigó en anglès avui. Carles Duarte, director de la Fundació Carulla, va parlar sobre les traduccions de clàssics a l’anglès que impulsa l’editorial Barcino juntament amb l’editorial britànica Tamesis; i Ronald Puppo, encarregat de fer-ne la traducció, ens va explicar com va ser el procés, durant gairebé 20 anys, de traduir l’obra de Jacint Verdaguer.\nA continuació, l’actor Lluís Soler va recitar fragments del poema en català i, al seu torn, Ronald Puppo ho feia en anglès. Un moment molt especial en què els Amics d’Els Clàssics i els col·laboradors de la Fundació Jacint Verdaguer van poder gaudir d’un recital amb unes veus magnífiques que els van robar el cor. Al final, tots junts vam brindar amb cava i vam tastar Coca del Mossèn.\nUs deixem un vídeo de la Fundació Jacint Verdaguer on podreu veure el recital de Lluís Soler i Ronald Puppo.\nEntrada anteriorLa biblioteca, el paradís\nEntrada següent Una gran lectura col·lectiva per celebrar els 5 anys dels Amics d’Els Clàssics


Mourinho insta la directiva del Madrid a incorporar un davanter per cobrir la baixa d'Higuaín\nJosé Mourinho ha estat molt prudent en la roda de premsa prèvia al partit de diumenge entre el Reial Madrid i el Saragossa a La Romareda, i encara que no ho ha demanat de viva veu, sí que ha instat la directiva blanca a fitxar un recanvi a la davantera per substituir del lesionat Higuaín. El tècnic portuguès creu que afrontar la segona volta de la Lliga amb Benzema com a única referència ofensiva clara pot condicionar negativament el rendiment de l'equip. De moment, de cara al partit amb el Saragossa, Mourinho no podrà comptar ni amb el punta argentí ni amb un Sergio Ramos que té un esquinç al genoll.\n11/12/2010 - 12.04 Actualitzat 11/12/2010 - 16.56\nL'entrenador portuguès del Reial Madrid manté una actitud força dòcil d'ençà que va sortir escaldat del Camp Nou. Lluny queden les seves vehements declaracions, i les rodes de premsa que ofereix resulten molt més tranquil·les del que eren.\nEn aquest sentit, Mourinho ha recorregut a estranyes metàfores de caçadors per explicar indirectament que necessita un altre davanter centre. El tècnic creu que la baixa de Gonzalo Higuaín és un problema per a l'equip, ja que o bé l'obliga a canviar de sistema o bé l'empeny a recórrer a un Benzema que encara no s'ha guanyat la seva confiança. Mourinho ha dit que encara no ha pensat en si és millor començar els partits amb el polèmic francès com a titular o reservar-lo com a revulsiu a la banqueta. És per això que, davant tantes incerteses, ha demanat un recanvi per tal d'afrontar amb més garanties la segona volta del campionat.\n"Els fitxatges no són cosa meva", ha dit l'ex de l'Inter per, tot seguit, instar la direcció general -o sigui, Jorge Valdano- a fitxar un substitut d'Higuaín. A més, Mourinho ha parlat de Kaká, de qui espera una ràpida recuperació i la baixa del qual ha estat un sever contratemps per als seus plantejaments.\nDe cara al partit, Mourinho no podrà comptar amb l'argentí ni tampoc amb Sergio Ramos, que té un esquinç al genoll. La baixa de l'andalús l'ocuparà un Arbeloa que ha rebut els elogis de Mourinho per la seva bona feina.\n"No" al planter\nPreguntat pel paper que pot jugar el planter madridista a l'equip ara que hi ha baixes, Mourinho ha estat clar: "Els joves són per al futur però no pas per al present". "Encara els falta complir amb l'exigència i la continuïtat que demana el Reial Madrid", ha reblat el portuguès.\nDe fet, Mourinho només ha semblat Mourinho quan ha replicat Dani Alves. El brasiler del Barça va criticar l'entrenador blanc i aquest no l'ha volgut respondre, com tampoc ho ha fet a l'àrbitre Bo Larsen, que havia dit que Cristiano Ronaldo és el jugador més irritant que ha tingut al davant.\nLa mala sort de Dudek\nEl rival, el de menys


Un hotel tancat de les Rambles de Barcelona el 5 de febrer de 2021 / Ivette Lehmann i Joan Tomàs (ACN)\n“Les restriccions que ens han posat ens han acabat de matar”, ha lamentat el director general del Gremi d’Hotels de Barcelona, Manel Casals, a l’Agència Catalana de Notícies (ACN). El toc de queda d’1 hora de la matinada a 6 hores, la limitació de reunions a un màxim de sis persones, el retorn de la mascareta obligatòria a l’exterior i la reducció d’aforaments a comerços i restaurants ha limitat l’arribada de turistes, han sostingut des del sector hoteler.\nEn concret, estimen que s’han ocupat entre el 20% i el 30% dels hotels de la ciutat. Unes xifres molt baixes que, malgrat tot, eren les esperades, tenint en compte la situació. “Res que no esperéssim”, ha assegurat Casals. “A l’estiu ja havíem previst que l’hivern seria dolent i quan vam veure que, a fora, països tornaven a posar restriccions tant per a la seva vida diària com per viatjar ja vam veure que ens anava malament i que es paralitzaven les reserves”, ha afegit. Amb tot, ha estat un Nadal “fluix” i “dolent”, qualifiquen.\nL’únic dia que han pogut respirar, només una mica, ha estat durant el Cap d’Any. La nit del 31 de desembre a l’1 de gener l’ocupació als hotels de la capital ha rondat el 60%, xifra el sector. Amb tot, han estat oberts set de cada 10 hotels de Barcelona, quan esperaven que ho fossin el 85% d’establiments, abans de la implantació de les darreres mesures sanitàries per frenar la sisena onada de la Covid-19 i la seva variant òmicron.\nMWC, data assenyalada\nEl sector veu en esdeveniments com el Mobile World Congress (MWC) una de les poques oportunitats per intentar remuntar la situació. Un MWC que es farà del 28 de febrer al 3 de març i on els seus organitzadors han sostingut que se celebrarà en un format presencial, després d’un 2021 molt descafeïnat i un 2020 de cancel·lació. Sigui com sigui, han demanat a les administracions públiques injeccions de diners als negocis afectats pel tancament. “Una vegada es prenen les mesures que comporten una afectació directa cap als negocis, el que sí que reclamem a l’Administració són aquestes ajudes”, ha demanat Casals.


Houdini ressuscitat - Teatre Barcelona\nL’actor Felipe Cabezas reviu a la Sala Fènix el mite de Houdini: el mag, l’il·lusionista i l’ídol de les classes obreres dels suburbis de Nova York.\nCabezas va escollir Houdini perquè sentia, explica, certa sintonia amb el personatge del jove emigrat d’Hongria que s’instal·la a l’extraradi de Nova York. Va conèixer més a fons el personatge amb motiu d’un taller que va oferir als Estudis de Teatre Berti Tovías, on va proposar diferents mags als seus alumnes. I, a través d’aquest contacte, l’esperit de Harry Houdini es va anar obrint camí dins seu: es va identificar en el viatge, en les dificultats del personatge. “M’inspirava cap a la llibertat, com un símbol de la fugida”, destaca, i comenta que aquesta simbologia que representa és una de les raons del seu èxit: A diferència d’altres mags, “Houdini s’arremangava les mànigues de la camisa, és el primer que sortia a actuar despullat”, comenta Cabezas, que s’ha documentat llegint-ne biografies i veient els nombrosos documents que circulen a la xarxa.\n“Va saber donar a la gent el que li interessava, es va convertir en ídol de la classe obrera. Humanament, omplia les persones d’esperança. I, com a mag, convidava a fugir i a trobar l’evasió a través del joc”, reflexiona Cabezas. El mite va anar creixent fins que, avui dia, costa destriar el que és cert i el que no, però aquest tipus de dubtes confirmen la seva misticitat. L’actor, que també és director de la Sala Fènix, comenta que de Houdini es diu que era pilot d’avioneta, i va ser el primer home a sobrevolar Australià, fet que li atorga un caràcter de visionari, valora Cabezas. Altres, explica, asseguren que va ajudar a perfeccionar la tècnica de les manilles policials fent masterclasses improvisades a agents, tot basant-se en la seva experiència.\nDe fet, l’actor sosté que l’inici de Houdini com escapista és dins la seva biografia, adquirint capacitats amb la seva pròpia experiència als suburbis. A més de documentar-se, Cabezas va posar-se a la pell del nen que havia estat Houdini per tal de fer l’espectacle, partint de les tècniques de l’escola teatral de Jacques Lecoq de la qual el director artístic de l’obra, Berty Tovías, n’és probablement un dels únics 5 experts que queden que van aprendre del mateix Lecoq, comenta.\nVa posar-se a la pell d’un nen que, castigat i tancat en una cambra fosca, somnia a fugir i aprèn a escapar. I va partir d’aquesta infantesa per emprendre un camí en els records del personatge, sense fer-ne un relat realista, bevent del mite que l’acompanya i recreant-s’hi. L’acció succeeix en un limbo, proper a una sessió d’espiritisme, un tipus de rituals que la dona de Houdini, en morir aquest, va realitzar durant deu anys per comprovar si existia l’escapada total: la de la mort. Es tracta d’un pacte que havia establert amb l’il·lusionista, que va passar anys lluitant contra mèdiums farsants, però en complir-se una dècada de la seva mort, la dona va deixar una frase que s’ha convertit en cèlebre, com tot el que l’envolta: “Deu anys són suficients per esperar a qualsevol home”.\nI ara, vuitanta-vuit anys després de la seva mort, igual que fan els grups de mags que es reuneixen per celebrar sessions d’espiritisme cada Halloween, Cabezas invoca l’esperit de Houdini a la Fènix a una obra de teatre de figura, que es serveix de recursos teatrals com les titelles d’adults i corporals, les ombres, els gestos de clown, la pantomima i les màscares de silenci, com les defineix Tobias. L’acompanya la música en directe de la pianista Mara Lapore, que “és la veu de Houdini”, explica.


Com serà l’endemà de la COVID per a les galeries d’art de Catalunya - Artur Ramon Art\nCom ens plantegem l’endemà? Davant la incertesa que ens ha portat la COVID-19, les galeries d’art, sector que majoritàriament el formen negocis familiars, es veuran obligades a resistir el temps que duri el control de la malaltia. És molt difícil fer plans per a l’endemà, en tant que ningú pot afirmar amb totes les garanties quin serà l’escenari futur. Aquesta situació de vulnerabilitat afecta especialment un sector que ha de treballar a mitjà i llarg termini i que es veu obligat a gestionar la precarietat del dia a dia. Caldrà multiplicar l’esforç individual en creativitat. No ens oblidem que la compra i venda és la nostra prioritat, encara que moltes vegades fem feines que corresponen als museus. Representem artistes, organitzem projectes, fem revisions històriques, promovem la creació, assessorem col·leccions, i ens apropem a les universitats i a la gent més jove. En definitiva, fomentem la cultura, posant-la a l’abast del públic a través dels nostres espais, d’accés gratuït.\nTambé considero que l’endemà de la pandèmia és el moment de treballar col·lectivament. Les galeries d’art hem de ser més visibles per al públic, i ho podrem ser si creem sinergies entre nosaltres i amb museus i institucions; si facilitem al visitant itineraris on es relacionin monuments històrics i museus amb galeries d’art a diverses zones de la ciutat. Per això és important que els mitjans de comunicació ens acompanyin, difonent les nostres activitats i tenint en compte que l’actualitat artística no només passa a Barcelona, sinó també arreu del territori català.\nPer tant, després de la pandèmia és el moment que l’Administració s’impliqui sense deixar de banda cap dels actors de les arts visuals; em refereixo a ajuts per a fires i projectes. Potser és el moment de reajustar i equilibrar amb igualtat pressupostària les diverses propostes mentre vinguin d’iniciatives serioses, tant en el sector de l’art modern com del contemporani. Només amb la suma de tots plegats ens en sortirem.


Més enllà de Sant Jordi | Papers 5\nEl 23 d’abril de l’any 303… fa la bagatel·la de 1.714 anys… va morir Sant Jordi. Diuen que un drac castigava els pobles de la Capadòcia, exigint a la seva població menjar: bens i, quan aquests van faltar, persones. Un bon dia, el rei va haver d’enviar la seva filla a la cova de la bèstia. El cavaller Jordi la va defensar amb la seva espasa. De la ferida mortal del drac va sortir sang que, en tocar el terra, es va convertir en un roser de roses vermelles. Jordi va entregar-ne una a la princesa. Al segle XV, a Catalunya, vam convertir Sant Jordi en el nostre patró i els homes van començar a regalar roses a les dones. El 1929 el Sant va passar a compartir el seu dia. I ho va fer amb el llibre. Avui, la tradició de la rosa encara perviu, juntament amb la de regalar un llibre.\nAquest mes doncs, els i les lectores estem de festa! Ficcions, assajos, poemes, guions de teatre, còmics i llibres de consulta ocupen els carrers, les places… qualsevol racó de les nostres viles, pobles, ciutats. Tot i tothom ens convida a llegir i escriure, a estimar la lectura i l’escriptura.\nPerò des de les escoles fem aquesta invitació, aquesta aposta, cada dia, de setembre al juny, des de les aules i des de la mediateca. I, moltes vegades, les famílies són un suport d’aquesta iniciativa.\nCom ho fem, entre tots plegats, per aconseguir que els llibres siguin un bon amic dels infants i joves no sols un dia l’any?\nJa llegiran, Tina Vallès, escriptora i mare Escola Pia Sant Antoni\nAnima’t, crea cultura de la lectura i l’escriptura a l’aula, Carrie Daroca, Escola Pia d’Olot\nCrear cultura de lectura a l’escola, Rosi Dos Santos, Escola Pia Nostra Senyora i Grup d’Animació a la lectura\nQuin llibre em recomanes per Sant Jordi? Alumnes i educadors de l’Escola Pia t’expliquen un dels seus llibres preferits!


Irini's Villa Kefalonia Grècia - Ofertes d'hotels amb els MILLORS DESCOMPTES EN LÍNIA\nArgostoli, Kefalonia, Grècia - Molt bona ubicació - Veure al mapa\nMés informació sobre Irini's Villa\nSi el que està buscant és per un hotel ben situat a Kokolata, no busqui més enllà de Irini's Villa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Irini's Villa, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, aparell de televisió, TV satèl•lit/cable a cada habitació. L'hotel ofereix instal.lacions fantàstiques, incloses piscina exterior, jardí, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Irini's Villa és una selecció idònia per a la vostra estada a Kokolata.


La plataforma de streaming Disney+ aterriza en España\nDisney+ arriba a Espanya: totes les pel·lícules i sèries que ja pots veure\nEl gegant d'entreteniment Disney s'uneix a la voràgine de plataformes de streaming amb més de 1.000 pel·lícules i sèries, entre les quals destaquen Els Simpson o Star Wars\nDemà és el dia esperat per als fans de Disney a Espanya. Demà, 24 de març, arriba a Espanya la plataforma Disney+. La companyia audiovisual i d’entreteniment més gran del món s’uneix d’aquesta manera a la voràgine del streaming online sota demanda, amb un catàleg que anomena als més xicotets de la casa, però també als més adults.\nDisney s’ha convertit en molt més que una simple productora des de fa molt de temps. En l’última dècada, s’ha reforçat -encara més si cap- en la reina de l’entreteniment amb la compra de Pixar, Marvel o la 20th Fox. A partir d’ara, quasi es pot afirmar, com diria Mufasa, que tot el que banya la llum és de Disney. Però, quins continguts ofereix la plataforma, quins són els seus preus o amb quins dispositius és compatible?\nLa plataforma ja s’ha estrenat als Estats Units, el Canadà o Austràlia. Ara, a Espanya podrem gaudir d’una infinitat de continguts del gegant Disney. El catàleg comptarà amb més de 1.000 pel·lícules -tant recents com més antigues- i més de 7.500 episodis de sèries. Destaquen totes les pel·lícules de Marvel -com Iron Man o Los Vengadores-, totes les pel·lícules de Pixar –Del revés, Wall·E, etc-, els clàssics Disney com La Sirenita o Peter Pan i la saga completa de Star Wars.\nQuant a sèries, totes les de Disney Channel estaran disponibles. Hannah Montana, Kim Possible o Raven són algunes d’elles. A més, una de les sèries que més il·lusió ha fet entre els fans és Els Simpson, ja que la plataforma disposarà de tots els episodis. Però també Disney+ estrenarà en exclusiva algunes produccions com la sèrie de High School Musical o la sèrie de Star Wars, The Mandalorian -amb baby Yoda-.\nAls Estats Units no hi ha varietats de preu, com sí que ocorre amb altres plataformes com Netflix. El preu de Disney+ és de 6,99 dòlars mensuals o 69,99 anuals. A Espanya el preu és el mateix, 6,99 euros al mes, encara que existeix la possibilitat de tenir-lo per 59,99 euros a l’any si es contracta abans del 23 de març.\nNo obstant això, la plataforma és gratuïta si eres client de Movistar+. Això sí, només en cas que tingues contractat el pla Fusió Total, Fusió Total Plus o Fusió Selecció Plus Ficció.\nAmb la tarifa única que ofereix Disney+, és possible gaudir dels seus continguts fins a quatre dispositius diferents. A més, disposa de set perfils d’usuari per cada compte creat.\nLa plataforma és compatible amb smart tvs, telèfons intel·ligents, ordinadors, tablets, consoles i dispositius de streaming com Chromecast. I no solament això, sinó que també existeix la funció de descarregar els continguts en cas de no tenir connexió.


Quan pots circular i quan no? - Galan Rent-A-Car\nInici Noticies i curiositats Quan pots circular i quan no?\nQuan pots circular i quan no?\nApril 7, 2020 By Francesc Ricart Noticies i curiositats No Comments\n¿Afortunats aquells que tenen una mascota a casa veritat? A ningú ens falten ganes de sortir a airejar-nos. Però hi ha unes normes que complir i tots sense excepció hem de respectar-les.\nTenim clar sota quins conceptes podem sortir de casa per circular sense problemes?\nRaons per les quals si pots conduir un vehicle\nNomés podem circular per aquells conceptes indicats pel Reial Decret 463/2020, de 14 de març pel qual la llibertat de circulació de les persones queda limitada.\nCompra de primera necessitat. Farmàcies i aliments.\nAnar al banc, benzinera o lloc de treball indicat per les autoritats en cada moment.\nPer tornar a la teva casa habitual (1ra residència).\nEn qualsevol dels casos anteriors s’ha de circular individualment.\nNomés en alguns casos justificats es pot circular amb un acompanyant.\nQuan es pot circular acompanyat?\nEs preveuen els següents casos sempre que hi hagi la major distància possible entre els ocupants del vehicle:\nTrasllat de persones amb discapacitat, menors o majors a càrrec del conductor.\nAltres causes justificades de força major.\nCasos en què es permet la lliure circulació\nLa lliure circulació es permet en els següents supòsits:\nTransport sanitari i assistència sanitària pública o privada.\nProtecció civil, salvament i extinció d’incendis.\nTransport de personal de manteniment o tècnics de reparació d’instal·lacions o equipaments sanitaris.\nDistribució de medicaments i material sanitari.\nAuxili a la carretera.\nBenvolguts conductors i clients,\nApel·lem a el sentit comú i a l’acompliment de les normes.\nEn qualsevol dels casos és recomanable que viatgis amb algun document que verifiqui el motiu del teu desplaçament. Et recomanem fer ús del Certificat autoresponsable de desplaçament en el marc de l’estat d’alarma per la crisi sanitària per la COVID-19 i que trobaràs en aquest enllaç.\nGalán Rent a Car seguim oferint servei. A la nostra pàgina de pressupost en línia podràs saber en qualsevol moment i sense compromís ni necessitat de lliurar cap dada privada quant et costarien els nostres serveis de rent a car.


Les hienes no descansen mai (Guillem Frontera)\nLes hienes no descansen mai\nGUILLEM FRONTERA 22/08/2017 18:00\nLudwig van Beethoven, ja des de Viena, va escriure una carta a la seva amiga Eleonore von Breuning, de Bonn, i li adjuntava, a títol d’obsequi per celebrar la reconciliació, una partitura, que ella sens dubte podria tocar. Per fer-ho amb èxit, però, havia de prescindir d’unes determinades notes especialment intricades, que el compositor havia afegit amb un doble ànim venjatiu: desorientar alguns veïnats que podien copiar-li les provatures pianístiques, com creia ell que succeïa; i picar la cresta als pianistes vienesos més presumptuosos i altius, que tanmateix s’haurien de reconèixer incapaços d’executar correctament aquelles notes/trampa. Encara no era sord, però ja tenia la mala bava que certa cançó popular atribueix insidiosament, injustament, als fluixos d’oïda.\nEls actes terroristes de Barcelona i Cambrils constitueixen un afer suficientment seriós com per pensar que serien tractats respectuosament pels tertulians televisius. Alguns, però, no han pogut fer una pausa en la seva desenfrenada carrera d’opinaires d’aquests que obstrueixen la fluïdesa del pensament i del diàleg i llencen els assumptes públics (i privats) al seu hàbitat moral, que no és altre que el femer. Per moure renou, n’hi ha que són capaços de passar per damunt dels sentiments humans més respectables, capaços de potejar el dolor de les persones. Per més que els atemptats demanaven un tractament professional i asserenat, destinat a aportar nous punts de vista, noves llums i, per tant, a suscitar noves preguntes, aquests personatges execrables s’han decantat vers el guany d’un mil·ligram de notorietat, com entre els carronyaires ho fan les hienes amb els seus giscos. Fins i tot en moments del major dramatisme no han pogut contenir l’ànsia de degradar en qualsevol situació un poble o uns dirigents polítics –que s’estimarien més no pertànyer-los.\nNo han entès o no han volgut entendre la partitura per on flueix la música, aquest art que pot desinfectar ferides i adormir el dolor humà. S’han estimat més grapejar les notes que els permet una concepció vergonyosa de la seva feina, sempre a la captura del renou i la fúria per damunt i al marge de la veritat, aquest tresor que només es dóna a qui la cerca amb el cor net i la humilitat que guia els savis. Per això s’enreden i s’emporquen a les notes/trampa que impedeix als més presumptuosos i altius accedir a la música.


per ACN / Redacció - Fotografia: Ajuntament de Lleida 11/06/2015 00:00h\nPostius demana una consulta per decidir el futur de les Basses i Ros tem perdre inversors| ACN / RedacciÃ³ - Fotografia: Ajuntament de Lleida\nCiU va demanar dilluns una consulta ciutadana per decidir el futur de les Basses d'Alpicat. Una mesura que per l'alcalde en funcions, Àngel Ros, podria tenir una incidència directa en la captació d'inversió per al projecte del parc dels Barrufets.\nL'actual paer en cap ha remarcat que si es retiressin els inversors amb qui ja existeix "un cert nivell de compromís" la Paeria haurà de destinar entre 15 i 20 milions d'euros del seu pressupost a la rehabilitació de les Basses. Tot i això, ha afirmat que abans d'iniciar un procés participatiu sobre les Basses la Paeria vol conèixer l'opinió del Departament d'Empresa i Ocupació, que també s'ha implicat en aquest projecte.\nPer la seva banda, el cap de llista de CiU a l’Ajuntament de Lleida, Toni Postius, ha subratllat la necessitat d’endegar una consulta ciutadana per determinar el futur del Parc de les Basses. “Defensem la participació dels lleidatans i lleidatanes en els grans temes de la ciutat i, en el cas de les Basses més que mai, tenint en compte que el projecte previst no compta amb el suport d’una majoria qualificada del proper plenari”, ha manifestat.\nEn aquest sentit, Postius argumenta que “en el darrer mandat, la proposta d’ubicar el parc dedicat als Barrufets comptava amb el suport del 75% dels regidors del ple; tanmateix, aquest recolzament serà únicament de la meitat del futur ple i, per tant, considerem que cal sumar una majoria qualificada per poder tirar-la endavant”. I afegeix: “En aquestes condicions no ens ha de fer por saber quin és el parer dels ciutadans de Lleida sobre aquesta proposta en concret, perquè, si es tracta d’una proposta sòlida, s’hi sumaran”.\nEn aquest punt, el cap de llista convergent ha recordat que la seva formació s’ha imposat per aquest proper mandat la premissa d’assolir el màxim de suport i consens en totes les qüestions del ple, sobretot en els projectes estratègics de ciutat.\nD’altra banda, Postius ha instat a Ros a explicar obertament “on està la inversió milionària que va anunciar durant la campanya electoral assegurant que existia per part d’un grup d’empresaris lleidatans”.


EL NOSTRE TOP 10 DE FIRATÀRREGA\nJa ho tenim tot ready per FiraTàrrega 2017! I tu? Per si ets dels de last minute, pren nota dels nostres 10 imperdibles:\n1. Màtria de Carla Rovira. Memòria històrica i dones. A partir de l’afusellament del tiet avi de la Carla el 1939 pel règim franquista i de la descoberta d’unes cartes personals dels seus darrers anys de vida, la Carla Rovira proposa aquesta peça de teatre que va de la memòria privada a la memòria col·lectiva. Com encarar la memòria familiar en un Estat forjat en l’oblit? Quin és el paper de la dona i de les mares en aquesta part silenciada i endolada de la història? Un exercici que enceta diverses línies de reflexió: mort, família, silenci… Una oportunitat per parlar, per parlar-ne, també amb el públic, en un espai físic i simbòlic de trobada, de comunitat, de superació, de ficció espontània.\n2. Tarda de dansa a la Plaça Europa. Aposta assegurada i gratis! Jugar amb la terra amb Barbecho Urbano de la Cía. Natxo Montero_Dantza; millor tocar-se que veure’s, amb The Meeting Point de Patricia Habchy Company; realitat-ficció, veritats i mentides amb Conseqüències de la Cia. Moveo i Lucky Shots de les holandeses Woest.\n3. Gold dust rush d’Eulàlia Bergadà. Viatge visual i sonor entorn del deliri, com a estat catàrtic, alliberador i destructiu a la vegada, font de llum i creativitat. Mitjançant la geometria i la repetició, i a partir del desordre interior provinent del xoc entre anhels i realitat, el cos es buida de la confusió, es desbloqueja, flueix i es projecta, fent aflorar a l’exterior un moviment frenètic que es propaga a l’entorn. Una coreografia de dansa contemporània d’arrel conceptual i poètica que combina interpretació, fisicitat, espacialitat i sonoritat per construir al·legories a la recerca de la coherència.\n4. The legend of burning man dels Insectotròpics. Viatge poètic i oníric, basat en fets reals, on la companyia fa una revisió d’un antic espectacle, “Bouazizi”, estrenat el 2013. Explica la història d’un home del qual tothom ha sentit parlar, però de qui ningú en sap el nom. Un mite per a milions de persones, capaç d’incendiar la xarxa i desencadenar al seu pas una onada de revolucions. El videoart, la pintura, el teatre, la música en directe i la performance es fusionen en una producció multimèdia contundent i explosiva que cal veure movent-se per l’escenari 360°, per respondre una gran pregunta del nostre temps: si tots som a la xarxa, qui és l’aranya?\n5. Pool (no water) dels Íntims Produccions. Què significa triomfar i què suposa per a un mateix i per als qui t’envolten? Després del seu èxit amb Wasted, la companyia es llença a la piscina escènica amb un text de Mark Ravenhill, amb direcció de Marc Salicrú, Anna Serrano i Elena Martín. Una peça visceral i impactant que parla sobre la fragilitat de l’amistat, l’enveja, l’èxit i el significat de l’art en la vida dels creadors. La dependència, la toxicitat, el valor per allunyar-nos o posar-nos molt a prop dels altres. Les relacions entre les persones, en el cercle de coneixences. Les pors, les nostres i les que projectem sobre els altres. Una piscina que, en realitat, no té aigua.\n6. Diez de cada diez, de Valeria Píriz. Performance nascuda a partir d’una sèrie de 12 feminicidis ocorreguts a principi de 2015 a l’Uruguai i que posa en el centre del debat la violència cap a la dona, la violència de gènere i la violència en la seva expressió més simple (o més complexa). Un espectacle d’aquesta artista visual i performer uruguaiana, que utilitza una tècnica de creació de motlles de figures humanes a base de precintatge amb cinta adhesiva. Una proposta d’abast participatiu en la qual intervenen 10 actrius i 10 artistes visuals seleccionades per a l’ocasió.\n7. Ferida. Projecte site specific basat en el treball conjunt de creadors de diverses disciplines artístiques ‒catalans i portuguesos‒, sota la direcció de Julieta Aurora Santos de la reconeguda companyia portuguesa Teatro do Mar i exalumna del Màster FiraTàrrega de Creació en Arts de Carrer. Una coproducció induïda i compartida entre FiraTàrrega i el festival Imaginarius, amb la mirada externa d’Eva Marichalar, que parteix del concepte de memòria com a eix articulador. Una oportunitat de diàleg artístic entre dos països veïns que parlen poc. Un repte que permetrà als artistes que en formen part fer un pas endavant en la seva trajectòria de creació, enriquir-la i multiplicar-la. Un procés que es materialitza amb dues estades de creació i el treball en xarxa permanent entre els mesos de novembre de 2016 i setembre de 2017.\n8. Bologna: Pasolini de La Veronal. El 2 de novembre de 1975, va aparèixer un cadàver brutalment apallissat i atropellat a Òstia. Era el cineasta, poeta i novel·lista Pier Paolo Pasolini, un intel·lectual incòmode que tenia la capacitat de mirar on no s’ha de mirar. Aquest espectacle proposa que vegem justament allò que no es vol veure, que provoca incomoditat, allò no resolt: el darrer instant de la seva vida. La peça proposa recrear l’escena del crim perquè el públic pugui observar-la des de perspectives diferents, analitzar-la i sentir-la en el propi cos, a través d’una coreografia participativa, a fi de sentir, anomenar i entendre allò que encara no té nom ni sentència.\n9. Hamlet (entre todos) de [ los números imaginarios ]. Benvinguts a Elsinore, Dinamarca, el regne del príncep Hamlet. En arribar, els espectadors sereu dividits en quatre grups: els homes adults representareu l’oncle de Hamlet, el nou rei Claudi; les dones adultes, la reina Gertrudis, la seva mare vídua; els nois fareu del seu millor amic Horaci i les noies, de la seva enamorada Ofèlia. Sou tots convidats privilegiats del Casament Reial entre Claudi i Gertrudis on sobrevindran esdeveniments obscurs. Benvinguts a una experiència immersiva única.\n10. Nafrat, el viatge de la vergonya de Nafrat Co. Una nafra és una ferida. A l’Orient mitjà designa també el menyspreu. Els refugiats que tracten amb les màfies s’anomenen ells mateixos Nafrat. L’agost de 2015 es va trobar un camió abandonat en una autopista entre Hongria i Àustria amb cadàvers de refugiats asfixiats. Mahid ja no es veu amb cor de continuar amb aquest negoci i vol que aquest sigui el seu últim viatge. Però les coses no surten com havia previst i tot es torna més perillós i més amarg. Nafrat proposa als espectadors (refugiats) viure en la pell pròpia l’odissea d’una fugida a la desesperada.\nEL NOSTRE TOP 10 DE FIRATÀRREGA was last modified: setembre 3rd, 2017 by lacosta\nEL FESTIVAL L’ALTERNATIVA ANUNCIA DATES 2017! →\n← Avançament de programació d’El Més Petit de Tots


LOVECUENCA - Informació sobre la marca\nMarca LOVECUENCA a Espanya\n39 - TRANSPORTE;EMBALAJE Y ALMACENAMIENTO DE MERCANCIAS;ORGANIZACION DE VIAJES;VENTA DE PRODUCTOS ALIMENTICIOS Y NO ALIMENTICIOS POR CATALOGO Y ONLINE\nEn data 18/09/2017 es va realitzar PUBL.SUSPENSO SOLICITUD DE F.RESOL: 12/09/2017CAUSAS DEL SUSPENSO DE FORMA: 670 999\nInformació sobre la marca LOVECUENCA amb el nombre M3679429\nLa marca LOVECUENCA amb el nombre M3679429 va ser sol·licitada el 11/08/2017. Es tracta d'una marca a Espanya pel que aquest registre no ofereix protecció en la resta de països. La marca LOVECUENCA amb el nombre M3679429 va ser sol·licitada per Persona física.\nRenovació de la marca LOVECUENCA amb el nombre M3679429\nÉs possible conèixer totes les marques publicades a Espanya entre les quals es troba la marca LOVECUENCA. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


Un pensament musicoartístic\nCúmul de pensaments que orienten la meva persona cap a el bé.\nL'únic que desitjava era una ombra que li mostrés el camí.\nTutto ciò che voglio essere\nLes voltes del rellotge.\nPerquè decaure en la tristesa i acabar apàtica no et dóna la clau de la felicitat. Perquè el repte és el que et motiva a viure cadascun dels dies en els que t'han enfrascat. Perquè si no lluites quina altra opció és vàlida?\nLa lluita és la essència de la humanitat.\nComençar amb il·lusió, fallar, enfadar-se amb un mateix, respirar, decaure, deixar anar, tornar a començar.\nLa catàstrofe actua maltractant l'il·lusió però nosaltres tenim el deure i el dret d'apostar per sortir endavant.\nSi no qui ho farà per nosaltres?\nPerquè decaure en la tristesa i acabar apàtica és el pa de cada set dies. Perquè quan el teu cor s'omple d'aquella il·lusió arriba la desil·lusió per explicar-te la nova situació. I caus, i caus, i caus.\nPerquè facis el que facis sempre caminaràs sola.\nI si no marxaràs tu.\nLa lluita pareix no ser una possibilitat quan ja …\nUn pensament de creixement personal!\n- de març 22, 2015\nAmb inesgotables hores compartides solament amb la meva ment, he arribat a la conclusió de que som la nostra ombra. Som els que ens fem mal i els que aconseguim aquell benestar balancejat descrit com a sentiment de felicitat. Cada un de nosaltres podem ser-ho tot i res, i amb els pensaments podem determinar, en certa manera, com acabarem. Deixant a part les coses externes que ens poden succeir, és clar.\nL'estimació cap a la nostra persona ens aconsella buscar el millor per nosaltres a una distància i temps llunyans ja que el benestar immediat a la llarga surt car i dolorós, però, sent éssers humans caiem en la paradoxa de la irracionalitat constantment, per la qual cosa és molt difícil aconseguir-ho.\nAmb certa intel·ligència i poca prudència els camins fàcils s'interposen amb l'ànima sàvia i el pensament raonable, i debats conjuntament amb conflictes interns se'ns mengen per dintre mentre el tot passa de llarg.\nI es que alguna persona en algun moment va dir que les per…\npassat ARA futur\n- de novembre 10, 2015\nDesprés d'una jornada d'entrebancs, punts classificats en irritants, aspectes remarcats com a insultants, i el pas del temps, llarg però curt, constant i relatiu, s'acaba el que coneixem per temps de productivitat laboral, creativa, personal, escolar...\nEstaves construint l'endemà, estàs construint l'endemà, i ja està?\nL'ENDEMÀ - FUTUR\nTemps que encara no has viscut però que en breus moments es convertirà en el teu present.\nI si mors ara? Quin endemà t'espera?\nEl futur és esperança, és l'oportunitat de fer-ho millor, d'arribar a ser qui realment vols arribar a ser, i de gaudir, sobretot, de les experiències quotidianes, si més no, si vivim, no es per construir el futur sinó per gaudir del present, però, amb una certa integritat i maduresa que ens arribin a garantir la continuïtat d'aquesta vivència hedonista proporcionada pel benestar obtingut mitjançant els deures que ens pertoquen per ser individus de la societat humana.\nAra bé, parl…\nImatges del tema creades per peeterv\nL'únic que desitjava era una ombra que li mostrés ...\nEscrit del cinquè somni, referencial als miralls\nUn pensament dividit!


Relat "Les primeres nits"\nInici > detall del relat: Les primeres nits\nUn relat de: vermesh\n- 5933 Lectures\nEstava cansat i defallit. No tenia forces. No sabia quantes hores feia que el meu estòmac rondinava i em reclamava alguna cosa per ser menjada. De sobte, com si fos un miratge, va aparèixer una gasolinera a pocs metres. Ja hi havia un motiu per continuar.\nDurant tot el viatge que portava, no deixava de pensar en els meus. No m'havia acomiadat de ningú. No havia dit adéu, encara que de fet, no estava segur d'haver dit hola mai.\nLa petita Cristina, amb els seus rínxols rojos, sempre li havia encantat passar uns dies amb mi. Em trucava moltes nits, sense que la meva germana Brisa ho sabès, i em preguntava quan ens tornariem a veure.\nPotser les relacions amb la gent no eren el meu fort, però era el millor tiet del món.\nO el pitjor, potser. Quan estava amb mi, jo em convertia en un nen com ella i jugàvem i jugàvem fins que es feia tard. Abans d'anar a dormir, però, xerravem sota la nit de com havia anat el dia i planejàvem l'aventura següent. Li deixava fer de tot, li comprava tot el que volia i ella, a canvi, em regalava la seva inocència, el seu somriure dolç i totes aquelles abraçades que tant em feien estimar-la.\nRecordo com una nit, de no fa massa temps, vam passar-nos ben bé dues hores ajaguts a la gespa, omplint-nos de la llum de la lluna i de la seva fantàstica bellesa. Cap dels dos teniem son. Jo pensava en... I ella, va trencar el silenci amb aquella pregunta tant misteriosa que em va fer pensar en que la meva neboda no era tant petita com creia:\n- Per què m'ho passo millor amb tu que amb els papes?\n- Perquè jo et deixo fer tot el que vols... Aqui a casa no tens normes, ja ho saps.\n- Si, però... Titete - era la seva manera de dir-me germanet gran - per què volen un altre nen a casa? Que no sóc prou bona?\n- Com? Tu ets la més bona del món! I els pares, t'estimen moltíssim i precisament per això volen que tinguis un amic a casa amb qui jugar quan ells no puguin... Serà com... Com si fos un Titete, però petit. Seràs tu, la germana gran... Ho entens?\n- Sí, però... Titete... - i va fer una gran pausa. Tan llarga, que em vaig començar a sentir incòmode i tot - ...m'agradaria que tu fóssis el meu papa.\nI mentre assimilava el que les meves orelles havien sentit, vaig mirar-la amb cara de tros de pa i la vaig estrènyer entre els meus braços i molt fluixet vaig xiuxiuejar:\n- Si et serveix de consol, per mi, tu ets com la meva filleta... - i vaig notar com m'abraçava més fort.\n- Estaràs sempre amb mi, oi?\n- Sempre... No t'abandonaré, no pateixis...\nI ara, sentia com el cor se'm feia a bocins petitons i sentia no haver-li dit res. Almenys, cara a cara. M'haguès preguntat massa coses. I jo no haguès sabut respondre'n cap. Abans de travessar la reixa, havia deixat una nota escrita, per ella, on li posava tot allò que jo no vaig saber fer mai quan era un nas de mocs. Suposo que algun dia, quan em trobèssin a faltar o es preguntèssin que se n'havia fet de l'Albert, anirien a casa i ho trobarien tot, tal i com ho he deixat aquest matí.\nLior | 10-08-2008\nl'Albert ha fet el que li dictava el cor, i això és important. Ser capaços de prendre les nostres pròpies decisions sense deixar-nos influenciar pels altres...\nPerò la petita Cristina estarà molt trista quan ho sàpiga.\nLedesma Luna | 27-07-2006\nFugir, començar una vida nova, sempre es troba a faltar alguna cosa, sempre, en qualsevol situació i en cualsevol moment, quan es comença un nou curs a l'escola, quan et cambies de casa, (encara que sigui a una mil cops millor!) quan s'acaba una relació (encara que sigui un fill de puta) quan tornes de les vacances, quan ten vas, quan escoltes musica, quan llegeixes, quan et fas gran, quan ...\nQui sóc? Segurament no ho dec saber ni jo mateixa, però de moment dic, que tot i que la meva aparença és de noia, hi ha un ésser estrany que s'hi amaga darrera... Sí?\nUna ració de gelosia, marchando!\nno et vull sentir


Drops de xocolata amb llet de Funcakes que es mantenen sense fondre durant l'enfornat, ideals per usar en galetes i bescuits o en qualssevol postres que preparis. Tan sols hauràs de posar la quantitat desitjada de trossos de xocolata directament sobre el producte.\nIngredients: sucre, llet sencera en pols, mantega de cacau (14%), pasta de cacau (10%), sèrum en pols (llet), llet desnatada en pols, emulgent: E322 (soja), aroma (vainilla). Per al·lèrgens, vegi els ingredients en negreta. Pot contenir traces de: nous. Aquest producte té certificació Halal.


Trieu les etiquetes que descriuen millor les estampes: descobrireu moltes coses sobre l’estil japonès i comprovareu les diferències respecte del nostre art de sempre\nEls actors de teatre kabuki Sanogawa\ni Ichikawa, Toshusai Sharaku, 1794-95\nEls amors de París i Helena\nJaques-Louis David, 1788\nCompareu aquestes obres\nQuantes tonalitats de vermell detecteu en aquestes pintures?\nEn l’art occidental, és habitual representar el volum dels objectes, com si fossin reals. El relleu en una pintura s’aconsegueix gràcies a la combinació de llum i ombres, com veiem en els plecs de la túnica rosa i en les cortines del fons de l’obra de David, per això hi ha moltes tonalitats diferents...\nPerò en l’art japonès els colors són plans i s’apliquen sense gradacions tonals. Això té a veure amb la tècnica que s’emprava: la xilografia o el gravat sobre fusta. Se n’obtenen colors molt vius, intensos i alegres, com els moments de la vida que solen representar les estampes: passejades relaxants, jocs divertits, el món del teatre...\nQuins colors triaríeu per pintar l’activitat que més us agrada?\nAlzines a Apremont,\nAquesta petita branca podria ser un detall ampliat de l’arbre?\nEn la tradició artística europea és habitual oferir una visió de conjunt dels espais representats, perquè semblin realistes, ferms i estables.\nPerò en l’art japonès trobem detalls aïllats, sobretot presos de la natura, que són els protagonistes i no necessiten context. Això fa que al paper quedin molts espais buits i es creïn composicions descentrades, volubles, inestables... Però també s’aconsegueixen obres de gran senzillesa i austeritat: molt pocs elements que diuen molt!\nQuin detall pintaríeu per\nrepresentar el vostre lloc favorit?\nCupido i Psique,\nde la sèrie “Cent famoses vistes d’Edo”,\nEn l’art occidental són freqüents les representacions dels paisatges, però sovint eren elements secundaris i no estaven tan valorats com els temes d’història i mitologia, que és el motiu de l’obra de David.\nEn canvi, en l’art japonès els agrada molt representar la natura en ella mateixa. Per als japonesos, la natura és bella, amable i senzilla, i les persones hi viuen en harmonia. A més, a la natura sempre passen coses i no és mai igual: les estacions de l’any, les hores del dia, les variacions atmosfèriques..., tot això va canviant d’aspecte.\nSabríeu identificar l’estació de l’any i l’hora del dia en aquesta obra d’Hiroshige? Aquestes estampes s’anomenen ukiyo-e pels temes que recullen, ja que aquest terme significa ‘món flotant, que flueix o va passant’.\nA què associeu\nla idea de “món flotant”?\nEls actors de teatre kabuki Sanogawa i Ichikawa, Toshusai Sharaku, 1794-95\nmarcats en negre\nPodeu seguir el traç del dibuix en aquestes dues obres? Si les haguéssiu de calcar, podríeu perfilar fàcilment els contorns de totes dues?\nEn l’art europeu, el dibuix és molt important, però les normes acadèmiques dictaven que no s’havia de notar gaire: quedava camuflat rere la pintura.\nEn la cultura japonesa, però, el dibuix és la base de la pintura, i els artistes han de ser molt virtuosos, ràpids i precisos a l’hora de fer-lo. Observeu com l’artista marca els contorns en negre.\nSi la resseguiu amb el dit comprovareu que una simple línia\npot generar molt de ritme i moviment!\nJardí de cirerers a Kameido, de la sèrie\n“Cent famoses vistes d’Edo”, Utagawa Hiroshige, 1857\nL’avinguda de Middelharnis,\nMeindert Hobbema, 1680\nEl punt de vista és el lloc i la posició des d’on es mira...observeu el punt de vista de l’artista en aquestes dues obres.\nA la pintura europea de Hobbema, el punt de vista és frontal i estem al centre de l’espai representat. Això resulta en una composició simètrica i equilibrada que ens dona una visió general del paisatge.\nPerò el pintor japonès, en canvi, adopta un punt de vista poc habitual...tot just davant d’una branca!\nQuina sensació ens provoca com a espectadors? Quina obra mostra una relació més íntima o propera amb l’entorn que representa?\nSi haguéssiu de dibuixar la\nvostra aula, quin punt de\nvista estrany triaríeu?\nCascada a la província de Settsu,\nUtagawa Hiroshige, 1854\nCataractes del Niàgara des del costat americà,\nFrederic Edwin Church, 1867\nPodem veure què hi ha més enllà de les cascades? Quina obra ens produeix la impressió d’espai i amplitud? Davant de quina tenim sensació d’atapeïment?\nAssolir la profunditat mitjançant l’ús de la perspectiva sempre ha estat molt important en les pintures de tradició occidental. Amb aquest recurs s’aconseguia que l’obra d’art s’assemblés molt a la realitat i que funcionés com una mena de finestra a través de la qual es podia veure el món. Als japonesos, però, no els interessava gaire la perspectiva..., potser perquè preferien “sentir” el món a “veure’l”.\nKitagawa Utamaro, Ocell japonès, final del XVIII – principi del XIX\nUtagawa Hiroshige, Cascada a la província de Settsu, 1854\nToshusai Sharaku, Els actors de teatre kabuki Sanogawa i Ichikawa, 1794-1795\nUtagawa Hiroshige, Jardí de cirerers a Kameido, de la sèrie «Cent famoses vistes d’Edo», 1857\nAquest no és un concepte japonès\nA aquestes altures ja sabeu moltes coses sobre l’art japonès.\nDescobriu ara com va influir en l’art occidental!


Opam | Jornada a l’Espai Marfà de Girona sobre la prevenció auditiva dels músics\nHome Jornada a l’Espai Marfà de Girona sobre la prevenció auditiva dels músics\nL’Espai Marfà de l’Ajuntament de Girona organitza, amb la participació de l’Observatori per la Prevenció Auditiva dels Músics (OPAM), Mútua Intercomarcal, Prevint i l’ESMUC, la jornada “Malalts de música. Taller de prevenció de riscos auditius per a músics”, iniciativa dedicada a la prevenció de riscos que gira entorn de la salut auditiva dels músics. L’esdeveniment tindrà lloc el pròxim 17 de maig a les instal·lacions de l’Espai Marfà a Girona.\nDurant la jornada, es tractaran quines són les conductes de risc que poden sofrir els músics; i els experts encarregats d’impartir el taller oferiran consells pràctics així com informació tècnica amb l’objectiu de sensibilitzar als assistents sobre la importància de prendre les mesures preventives adequades per evitar possibles lesions auditives.\nEls ponents del taller seran Enric Guaus, cap del Departament de Sonologia de l’ESMUC; Lluís Sarró, cap del Gabinet de Presidència i Direcció General de Mútua Intercomarcal, i Carles Bonet, encarregat de la Direcció de l’especialitat de Seguretat de Prevint.\nL’Observatori per la Prevenció Auditiva per als Músics (OPAM) neix el 2008 amb la finalitat de vetllar per la salut dels músics i dels professionals de les arts escèniques. És una iniciativa promoguda de manera conjunta per l’Escola Superior de Música de Catalunya (ESMUC), el Departament d’Educació de la Generalitat de Catalunya, Mútua Intercomarcal i Prevint Societat de Prevenció. L’experiència acumulada en el seu àmbit d’actuació inclou projectes d’investigació i esdeveniments com la Jornada de la Saluts del Músics o el Concert Segur.\nPer a més informació i inscripció gratuïta al taller, fes clic aquí: http://bit.ly/MalaltsDeMusica


Fomentar que les activitats econòmiques de la ciutat de Barcelona puguin ser més competitives, digitals, accessibles i puguin respondre a les noves expectatives de les persones d’adquirir productes i serveis segurs, sostenibles i eficients amb el medi ambient, donant suport als projectes d’inversió.\nAutònoms i altres formes empresarials (amb domicili dels titulars a la ciutat de Barcelona) amb o sense local pel desenvolupament de la seva activitat.\nÀmbit de condicionament i confort de l’establiment per a l’exercici de l’activitat.\nÀmbit de millora de l’accessibilitat i la inclusió de les persones amb diversitat funcional a l’activitat econòmica.\nÀmbit del funcionament de l’activitat econòmica.\nÀmbit de la sostenibilitat i equitat de l’activitat econòmica.\nEl procediment per a la concessió de les subvencions es tramitarà en règim de concurrència competitiva fins exhaurir el crèdit pressupostari.\nEl projecte d’inversió pel qual se sol·licita la subvenció ha de tenir un import mínim de 20.000€ (IVA exclòs)\nEls projectes d’inversió s’hauran d’haver realitzat o es realitzaran en el període comprés entre el 14 de març del 2020 i el 31 de desembre del 2021.\nLes subvencions d’aquesta convocatòria hauran de complir amb la normativa comunitària relativa a les ajudes de minimis (Reglament (UE) 1407/2013 de 18 de desembre de 2013) que estableix que “l’import total dels ajuts que es puguin rebre no podrà superar la quantia de 200.000 euros en un període de tres exercicis fiscals'.\nLes despeses i factures que s’hagin utilitzat per justificar altres convocatòries (incloent la convocatòria de l’Ajuntament de Barcelona per a l’atorgament de subvencions per donar suport a la reactivació d’establiments d’economia local a la ciutat de Barcelona publicada al BOPB el 9 de juliol de 2021) no es podran utilitzar per a la justificació d’aquesta convocatòria.\nEstabliments destinats a activitats de joc i atraccions, jocs d’atzar, saló de joc, bingo, casinos de joc.\nSales d'exhibició sexual, locals on s'exerceix la prostitució i locals que ofereixen actuacions i espectacles eròtics legalitzades en l’àmbit del joc i l’atzar.\nLa quantia de la subvenció s’establirà d’acord amb l’import sol·licitat que no podrà superar el 50% de l’import total (sense IVA) del projecte d’inversió presentat i en cap cas, serà superior als 100.000 €.\nEs poden sol.licitar del 10 d’agost al 17 de setembre del 2021 (ambdós inclosos).


Lagarde s’escandalitza amb els sous d’alguns executius | Economia | EL PAÍS Catalunya\nLagarde s’escandalitza amb els sous d’alguns executius\nLa directora de l'FMI defensa que reduir la desigualtat no només és correcte, sinó que, a més, és bo per a l'economia\nMadrid 17 JUN 2015 - 21:23\tCEST\nChristine Lagarde, directora gerent de l'FMI, en un acte de la setmana passada a Virgínia (Estats Units). Mladen Antonov REUTERS\n"El mes passat gairebé m'ennuego amb el meu iogurt de l'esmorzar quan vaig veure la primera pàgina d'un diari econòmic". Així ha començat avui el seu discurs a Brussel·les Christine Lagarde, directora gerent de l'FMI. El que va sorprendre Lagarde un dia de maig va ser llegir que el gestor de fons d'alt risc més ben pagat del món va guanyar 1.300 milions de dòlars (prop de 1.200 milions d'euros) l'any passat. "Un únic home, 1.300 milions!", ha exclamat Lagarde, que ha subratllat que els 25 gestors més bens pagat del sector van guanyar 25.000 milions de dòlars en un any de rendiments mediocres.\nLa directora gerent de l'FMI, un organisme que amb freqüència ha receptat retallades i reformes doloroses, ha llançat un missatge en contra de la desigualtat, que considera un llast per al creixement econòmic. Lagarde va signar al seu contracte un sou anual de 467.940 dòlars lliures d'impostos, més 83.760 dòlars en dietes lliures d'impostos més despeses a part.\nLagarde ha recordat l'acudit de Wall Street que un visitant, després de sorprendre's pels grans iots dels banquers als molls de Nova York, preguntava: "I on són els iots dels clients?". Lagarde ha assenyalat que no veu immoral gaudir de l'èxit financer i que no volia centrar-se en els superrics, sinó en "els pots petits", en la classe baixa i mitjana.\n"A massa països, el creixement econòmic no ha aconseguit aixecar aquestes petites embarcacions mentre que els magnífics iots han estat solcant les ones i gaudint del vent a les veles. En massa casos, les llars pobres i de classe mitjana s'han adonat que el treball dur i la determinació pot no ser suficient per mantenir-los a flotació", ha assenyalat en el seu discurs, difós pel Fons.\nEl seu missatge ha estat que reduir la "desigualtat excessiva no només no és moralment ni políticament correcte, sinó que a més no és bo econòmicament". No és una qüestió d'altruisme, ha volgut dir. La directora gerent de l'FMI ha explicat que, encara que l'economia està recuperant-se, el creixement mediocre previst per als propers anys no serà suficient per elevar la renda dels més desfavorits.\nLagarde ha assenyalat que la desigualtat global està reduint-se gràcies a la millora de la renda de països emergents, i en particular de la Xina i l'Índia. En canvi, la desigualtat dins dels països ha crescut amb força a la majoria dels països desenvolupats i als principals països emergents. La desigualtat de rendes i de riquesa és cada vegada més gran.\nFins ara, ha explicat, es considerava que la desigualtat era el preu del creixement però els estudis més recents de l'FMI mostren el contrari, que si s'augmenta la part de renda de les capes més baixes l'impacte en creixement és positiu, mentre que si s'augmenta la dels més rics, es frena el creixement.\nLes causes principals de l'increment de la desigualtat són la globalització, el progrés tecnològic, la diferència d'oportunitats i l'escassa mobilitat social, ha explicat, factors que porten al que el papa Francesc ha anomenat "economia de l'exclusió".\nReceptes per a l'equitat\nQuè han de fer els polítics per reduir la desigualtat? Segons Christine Lagarde, el primer és tenir estabilitat macroeconòmica: amb baix creixement, alt deute i una mala política monetària, la desigualtat creixerà, assenyala. El segon és tenir prudència, ja que "un cert nivell de desigualtat és saludable i útil". I, a partir d'aquestes premisses, aplicar polítiques fiscals i reformes estructurals que redueixin la desigualtat.\nQuant a política fiscal, Lagarde considera necessari lluitar contra l'evasió fiscal i rebaixar les deduccions per compra d'habitatge o per plusvàlues del capital, de la qual es beneficien els més rics. També, en alguns països europeus, seria bo reduir les cotitzacions de les empreses a la Seguretat Social perquè es creen més llocs de treball, assenyala.\nPel que fa a la despesa, aconsella facilitar l'accés a la sanitat i l'educació (encara que, curiosament, el Fons va demanar per Espanya estendre el copagament d'aquests serveis, encara que sense afectar les capes més baixes) i retallar també els subsidis a les energies fòssils, "costosos i ineficients", segons Lagarde, que aplaudeix en canvi programes condicionals d'inclusió social i de lluita contra la pobresa com els duts a terme al Brasil.\nQuant a les reformes, Lagarde prioritza la millora de l'educació. A continuació demana reformes laborals que permetin "protegir els treballadors més que les feines". És a dir, una barreja de flexibilitat i protecció social com la que apliquen els països nòrdics europeus. Altres factors són la millora d'igualtat entre sexes i una inclusió financera més alta, més facilitats per a l'accés al crèdit i als serveis financers bàsics.\n"Si s'eleven els pots petits dels pobres i la classe mitjana, podem crear una societat més justa i més forta amb una prosperitat compartida per a tots", ha conclòs.


Fes-li un gol a l'homofòbia, a l'esport hi juga tothom! | Sabadell - Web Oficial\nFes-li un gol a l'homofòbia, a l'esport hi juga tothom!\nPresentats els actes del Dia Internacional contra l'Homofòbia en el Futbol que es commemorarà aquest diumenge\nSabadell es suma un any més al Dia Internacional contra l’Homofòbia en el Futbol, que es commemora el dilluns 19 de febrer, mitjançant les activitats que s’ofereixen al programa “Fes-li un gol a l’homofòbia, a l’esport hi juga tothom”.\nA la sala de premsa Miguel Quereda de la Nova Creu Alta s’ha presentat aquest migdia l’acte central d’aquesta jornada que tindrà lloc aquest diumenge 18 de febrer a la prèvia del partit entre el Centre d’Esports Sabadell i la Peña Deportiva (12:00 hores), corresponent a la 26a jornada del campionat de lliga del Grup III de Segona B.\nBruno Batlle, accionista del Centre d’Esports Sabadell: “En nom del club, estem encantats d’acollir aquest acte a la Nova Creu Alta, símbol de la ciutat i escenari de diversitat. Aprofito per agrair la resta de clubs de la ciutat que han estat molt implicats en els materials que s’han preparat per aquesta jornada”.\nMíriam Ferràndiz, regidora de Drets Civils i de Gènere de l’Ajuntament de Sabadell: “A Sabadell, des del 2014, l’Ajuntament es va sumar per primera vegada a tots aquests actes reivindicatius per denunciar la discriminació per homofòbia en el món del futbol, especialment a l’esport. És una aposta més gran amb la implicació del principal club de futbol de la ciutat i, aprofitant la convocatòria d’aquest partit i amb la intenció que aquest missatge arribi a la majoria de la població, fem presència en un lloc emblemàtic dins del món futbolístic i de la ciutat per posar de manifest el rebuig que fem davant de qualsevol discriminació per raó de sexe o de gènere. La feina diària que s’ha de fer també és imprescindible i cal treballar amb tots els clubs, siguin grans o petits, perquè això no segueixi passant i perquè la igualtat de gènere estigui present en tots els àmbits”.\nLino Gutiérrez, president de l’Associació de Clubs de Futbol de Sabadell i Comarca: “Tots els actes que fem en aquest sentit són importants. Amb la implicació del Centre d’Esports Sabadell fem un pas endavant, hi haurà més ressò i farà que la gent es conscienciï cada dia que existeix una problemàtica i que cadascú pot posar el seu granet de sorra”.\nFelipe Sanchón, jugador del Centre d’Epsports Sabadell: “Com a jugador és un orgull que participi en aquests tipus d’actes. Al futbol, la gent no acaba d’entendre que, per la condició sexual es falti al respecte. És un problema de la societat en què vivim i és un treball diari que s’ha de fer perquè s’ha d’erradicar, no només al futbol, també en la societat en general”.\nMarisol Martínez, regidora d’Esports de l’Ajuntament de Sabadell: “No pot ser menys el valor a la diferència i a la diversitat perquè transforma la societat des dels nens i nenes de la base. No podem discriminar ningú en funció de qui estimi. El futbol és un món molt masculinitzat, existeix homofòbia en el camp, a les graderies i a la societat. Dies com aquest són importants perquè no és un dia de celebració, és un dia de reivindicació. Estarem tots junts a l’estadi, de la mà de tots els clubs de Sabadell i la ciutat sencera dirà que no compartim aquestes pràctiques en el món del futbol”.\nLes activitats que es contemplen a la campanya d’aquest any són les següents:\nLectura prèvia d’un manifest i sacada d’honor en el partit entre el Centre d’Esports Sabadell i la Peña Deportiva.\nEs penjarà una pancarta amb el lema “Fes-li un gol a l’homofòbia! A l’esport, hi juga tothom!” durant el partit.\nEn els accessos de l’estadi, es distribuiran flyers i cartells informatius sobre la importància de rebutjar qualsevol tipus de discriminació homofòbica al futbol.\nVídeo promocional realitzat pel Centre d’Esports Sabadell amb la col·laboració de l’Associació de Clubs de Futbol de Sabadell i la resta d’equips de la ciutat que es difondrà per xarxes socials per sensibilitzar a la ciutadania.\nExposició “Contra las reglas: lesbianas y gays en el deporte” que té com a objectiu ajudar a eliminar els tabús que hi ha a l’esport sobre l’homosexualitat. Es podrà visitar divendres, dissabte i dilluns a la zona mixta de la Nova Creu Alta. Horari: de 10:00 a 14:00 hores i de 16:30 a 19:00 hores. També el mateix dia de partit davant de la tribuna de la Nova Creu Alta.\nLa campanya d’enguany, realitzada conjuntament per l’Ajuntament de Sabadell, l’Associació de Clubs de Futbol de Sabadell i Comarca i el Centre d’Esports Sabadell, vol convidar a tota la ciutadania a posar fi a qualsevol discriminació homofòbia al món de l’esport i, especialment, al futbol. També hi ha col·laborat l’associació Panteres Grogues, la Diputació de Barcelona, la Generalitat de Catalunya i la resta de clubs de futbol de la ciutat: CFU Can Rull Rómulo Tronchoni, Cercle Sabadellès 1856, Escola de Futbol de Sabadell, CD Llano, CE Mercantil, Escola de Futbol de l’OAR Gràcia Sabadell, Escola de Futbol Planadeu, VDF Roureda, UE Sabadell Nord, UE Sabadellenca i UD Tibidabo Torre Romeu.


HISTÒRIA DEL BETLEM DE TIRISITI\nEL TIRISITI, UN BETLEM SINGULAR\nAlejandro Soler al seu taller ultimant detalls de l'escenografia del Betlem de Tirisiti\nEl betlem, que reuneix elements argumentals coneguts, n’afegeix també d’altres heterogenis on s'hi reflecteixen costums locals o fets singulars protagonitzats per personatges tipificats o altres que el públic pot fins i tot reconèixer. S'ha fet evident que el Betlem té els arrels ben assentats en l'estima popular i, per això, el nivell d'exigència quant a la seua conservació i difusió, creixen cada nova temporada. El públic es compta per milers i la demanda sempre supera l’oferta del Nadal anterior, obligant a anticipar les representacions fins els primers dies de desembre.\nAlejandro Soler i Paqui Dénia, pares del Tirisiti modern\nQuant a la tècnica, cal remarcar que els titelles són del tipus anomenat “de peu i vareta”. Això vol dir que els perots, muntats sobre varetes verticals, corren per l'escenari pel si d'unes guies practicades entre els diversos elements escènics. Els manipuladors, des de baix i a recer de les mirades del públic, imprimeixen els diversos moviments longitudinals, transversals i oscil·lacions de les figures, i apleguen a dotar-les d'una notable agilitat. Precisament aquesta manipulació característica, quasi desapareguda a favor d’altres com el fil, el guant o el teatre negre, és un dels factors que aporten major interès al betlem, com ho és també la vocalització dels personatges mitjançant l’ús d’una llengüeta metàl·lica, el significatiu bilingüisme i el paper del narrador que estimula la participació del públic.\nCom a consideració final, remarcarem el gran valor històric i antropològic del Betlem de Tirisiti d'Alcoi. Potser, junt amb un altre petit espectacle de titelles de Cadis, siga l’esdeveniment més singular i antic encara vius, d’aquest format, a l’Estat Espanyol. Ens trobem amb un elements singulars del bagatge cultural col·lectiu. En el cas del Tirisiti, podem parlar d’un trasplantament vigorós des d'una altra època que ens apropa a la societat d'abans i a les generacions que ens han precedit.


L’Ajuntament de Torrent és el que més ràpid paga de la Comunitat Valenciana - Nou Horta\nL’Ajuntament de Torrent és el que més ràpid paga de la Comunitat Valenciana\nDimecres, 17 abril 2019 11:00\tEscrit per Redacció Publicat en Torrent-VAL Vist 105 vegades\nL’Ajuntament de Torrent és el consistori valencià que més ràpid abona les factures als seus proveïdors, segons informe de la Federació Nacional d’Associacions de Treballadors Autònoms (ATA) referit al primer trimestre de 2019 i publicat este dimarts. Segons el document, l’Ajuntament de Torrent paga als seus proveïdors, de mitjana, en dues setmanes o menys, en concret, en 13 dies. Torrent es convertix així en el municipi de la Comunitat Valenciana que més prompte paga.\nEsta mitjana de pagament, situa al consistori de la capital de l’Horta Sud, en el segon lloc a nivell nacional, només per darrere de Lugo, i suposa complir amb escreix la normativa de morositat, que fixa el termini en 30 dies. Torrent se situa molt per davall de la mitjana autonòmica (53 dies) i nacional (60 dies).\nModificat el Dimecres, 17 abril 2019 11:01\nMés en esta categoria: « El CIJ de Torrent trau les seues activitats al carrer\tPP Torrent: “Farem el possible perquè el pavelló d'esports no es construïsca en l'A7 sinó a la Ciutat de l'Esport” »


Primera visita de Pere Aragonès com a president de la Generalitat a l'Alt Pirineu i Aran — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Primera visita de Pere Aragonès com a president de la Generalitat a l'Alt Pirineu i Aran\nEl 132è president de la Generalitat, Pere Aragonès, ha dut a terme aquest divendres la seva primera visita institucional a l'Alt Pirineu i Aran des que va ser investit el 24 de maig passat. Aragonès ha iniciat la jornada a Tremp, on ahir dijous al vespre va presidir el lliurament del 53è Premi d'Honor de les Lletres Catalanes a l'escriptora pallaresa Maria Barbal.\nEl president ha estat rebut a l'Ajuntament trempolí per l'alcaldessa, Maria Pilar Cases, i per d'altres representants del consistori, acompanyat per l'actual delegada del Govern a l'Alt Pirineu i Aran, Rosa Amorós. Tot seguit ha signat al llibre d'honor del municipi i s'ha reunit amb Cases per tractar temes relatius a les necessitats tant de la ciutat com de la comarca.\nAl migdia, Pere Aragonès s'ha desplaçat a Vielha, on s'ha trobat amb la síndica d'Aran, Maria Vergés. Des del Conselh Generau, el president català s'ha compromès a fer "un desplegament efectiu" de la Llei d'Aran i a iniciar "una nova etapa de cooperació" entre els governs català i aranès. En aquest sentit, s'ha mostrat partidari "d'enfortir" les "relacions bilaterals" i de treballar conjuntament per una "plena normalització" de l'aranès. Dins d'aquest objectiu, Aragonès s'ha mostrat disposat a incorporar l'occità d'Aran com a llengua de treball de les institucions catalanes i dels seus representants, alhora que ha adreçat als consellers de la vall unes paraules en aranès. La de Vielha ha estat la segona visita institucional de Pere Aragonès com a president de la Generalitat, després de la reunió amb l'alcaldessa de Barcelona, Ada Colau.\nMaria Vergès ha demanat que es treballi millor en política lingüística per intentar revertir la situació de l'aranès, davant del seu retrocés social en favor del castellà. Vergés també s'ha mostrar partidària de recuperar les relacions bilaterals per poder desplegar "totes les competències" i ha advocat per "obrir vies de diàleg i consens, de lleialtat i respecte institucional, per fer front a tots els reptes que la Val d'Aran té per endavant". Per això, ha sol·licitat que es convoqui la Comissió Bilateral "amb la major brevetat possible", per tractar-hi els afers concrets de cada departament.\nDesprés de la reunió al Conselh Generau, Pere Aragonès ha visitat l'Institut d'Aran, on ha mantingut una reunió amb l'equip directiu al pati del centre. Més endavant, encara al municipi de Vielha e Mijaran, ha presidit un ple extraordinari del Conselh Generau al poble d'Arrós, on s'ha aprovat la declaració institucional de lliurament del Premi 17 de Juny, que enguany distingirà la gent gran d'Aran, com a reconeixement al seu "sacrifici, esforç i actitud durant la pandèmia", en la que han estat el col·lectiu més vulnerable i més afectat.\nAragonès demana a Pedro Sánchez "valentia i coratge" pel que fa als indults\nD'altra banda, preguntat per l'actualitat política dels darrers dies, Pere Aragonès, ha demanat al president espanyol, Pedro Sánchez, "valentia i coratge" davant de la manifestació convocada aquest diumenge per partits i col·lectius nacionalistes espanyols contra els indults als presos polítics catalans. Aragonès ha recordat que cada vegada que hi ha hagut un pas, ni que sigui "tímid o hipotètic", en relació a Catalunya, han passat coses similars per part dels partits de la dreta, i ha dit que la mesura proposada en basa en "profundes conviccions democràtiques, màxima ambició i grans consensos".\nEl president també ha dit que espera "força" del conjunt del país per poder anar a la mesa de negociació amb la "màxima ambició". Alhora, ha assegurat que les institucions catalanes han donat una mostra reiterada de "coratge i valentia" per poder afrontar els reptes de futur que hi ha actualment, i ha instat el Govern espanyol a actuar de la mateixa manera. Tot i això, Aragonès ha reconegut que la manera com actuï finalment l'executiu del PSOE i Podemos genera "escepticisme", si bé opina que cal aprofitar les oportunitats que hi hagi per a l'entesa.\nVisita de Pere Aragonès a l'Aran (Foto: Generalitat de Catalunya)\nPere Aragonès, a l'edifici de l'Ajuntament de Tremp (Foto: Delegació Govern Alt Pirineu i Aran)


RBL Fit! – Pàgina 3 – Esport, valors i altres dèries\nJugueu al FIFA?\nUs agraden els videojocs? I els videojocs d’esports? I els de futbol? Fa anys que el FIFA es el rei, però darrerament, posa massa merengues a la portada. Una de les poques que val la pena, la del FIFA 16\nEl veganisme i l’alt rendiment\nCrec, que ja pràcticament tots els complements d’alimentació esportius son vegans. Si no en trobeu, us recomano la marca 226ers, que a més, em sembla que son valencians.\nCabrerès BTT 2017 – L’Esquirol\nFeia molts anys que tenia aquesta pedalada a la llista. Mai havia pogut anar-hi. Sempre tenia algun impediment que evitava que pugues participar-hi. La Cabrerès BTT és una pedalada popular consolidada al calendari. Així ho demostra l’arribada a la seva 25ena edició exhaurint sempre les inscripcions que estan limitades a 3000 participants. El passat 27…\nV Duatló de Sant Celoni\nEls duatló de muntanya han estat des d’un bon inici el meu objectiu des que vaig començar a córrer. Ja fa anys que vaig amb BTT i després de saber apreciar l’esport de córrer per camins i muntanyes, les duatlons de muntanya estaven destinades a ser les meves proves preferides. Així que el passat 2…\nIX Cursa Nocturna dels Mussols\n25 de març de 2017, dos mesos i mig després de la darrera cursa de muntanya del Castell, per fi he pogut tornar a córrer i gaudir de la natura juntament amb un company d’entrenament i de la meva família! Feia molts dies que esperava aquesta cursa. Les meves filles s’havien d’estrenar, era la cursa…\nHivernal BTT – Sant Quirze del Vallès\nEl passat 12 de febrer, per fi vaig poder tornar a participar en una cursa, en aquest cas, una cursa de XC de BTT, la Hivernal BTT de Sant Quirze del Vallès en la seva primera edició. Hi havia moltes ganes de cursa de BTT i per això vaig decidir participar a la modalitat llarga:…\nLa Cursa del Castell 2017 – Torre Baró\nAvui començo el que us vaig avançar. Començo a comentar-vos què m’han semblat i com m’han anat les curses i ho faré de la següent manera, començant per la darrera que he fet fins arribar a la primera, i tot això, abans de la propera cursa que tinc el dia 5 de febrer de 2017….\nI vet aquí un tiu constant\nIep! ja ha començat el 2017! I quan fa que no us dic res? Us en dec una, una de molt important, el resum de la cursa del #KmSolidari i no patiu que la tindreu, i en vídeo, encara que sigui 6 mesos més tard 🙂 Però abans deixeu-me explicar què ha estat de mi…\nSabeu què és una Raspberry? No és una mora que rasca, no, és un sistema modular que et permet fer el què et doni la gana. Trobareu més info a https://www.raspberry.cat/\nÚltima setmana #KmSolidari\nEi, Ei, Ei, què ha passat aquí? fa 20 dies que no dic res, però no us penseu que he desaparegut. Si em seguiu al canal de YouTube haureu vist que no he parat. Però …, el blog, si que s’ha aturat una mica. Però no patiu, les vacances s’han acabat i toca tornar a…\nJa tenim diagnòstic #KmSolidari\nAquest dijous hem visitat el traumatòleg i ja tenim diagnòstic. Les esperances que tenia eren molt baixes, però ara ja sabem de quin mal hem de morir.\nAlerta, el dolor torna :_( #KmSolidari\nSetmana maca la que es presentava, però finalment ha estat nefasta. Si vols saber el perquè ja saps què et toca.


D’activitats d’oci i culinàries disfruta la UEC-PNO Trinijove aquest juliol – Fundació Privada Trinijove\nIlla fantasia i les colònies triomfem com activitats d’estiu a la UEC-PNO de Trinijove de Sta. Coloma de Gramenet\nDesprés que els joves de la Unitat d’Escolarització Compartida – Programa de Noves Oportunitats (UEC-PNO) de Trinijove de Sta. Coloma de Gramenet marxessin el passat mes de juny de colònies a la Casa Teresa Espona de Viladrau, el llistó de diversió ha quedat ben amunt!. No tots els dies un té la sort d’anar-se’n de colònies amb els seus companys i amics, i els nostres alumnes han pogut fer-ho per segon any consecutiu gràcies a la col·laboració d’un gran reguitzell d’Hotels de Barcelona amb els que ens uneix una gran amistat!.\nVOLS SABER COM S’HO HAN PASSAT I QUÈ HAN APRÈS DE COLÒNIES? CLICA AQUÍ\nAquest mes de juliol la diversió ha seguit intacta amb l’excursió a Illa Fantasia que han fet!. Un dia sencer, que se’ls va quedar curt, per pujar-se a totes les atraccions d’aigua, remullar-se, prendre el sol, i sempre amb una rialla!. Illa Fantasia i les colònies són les dues ‘activitats estiuenques estrella’ de la UEC-PNO Trinijove.\nSi alguna cosa van aprendre força a fer els nostres joves durant les colònies és a cuinar!. De fet, realitzen sovint tallers culinaris al llarg del curs escolar, també en el mes de juliol, en què han fet un nou taller impartit per la Cadena d’Hotels Campanile, amb la que col·laborem per primera vegada i seguirem fent-ho el proper curs. Amb un pollastre amb pasta Dolce Vitta i un mini tatín d’albercocs i galetes de Nutella ens van sorprendre els nanos, que van elaborar un menú deliciós per llepar-se els dits!.\nMolt divertida pot ser la cuina, si un s’ho proposa, com també jugar a bitlles a una bolera, patinar sobre gel, fer escalada indoor i viure una experiència de realitat virtual única que va fer pujar l’adrenalina dels alumnes i, fins i tot, del professorat.\nNo tant com adrenalina però sí gustet pel micròfon han sentit aquest juliol els i les adolescents al fer diversos programes pilot a Ràdio Trinijove sobre qüestions d’actualitat i d’interès personal. Des d’informar de fets rellevants que han succeït fins a explicar acudits, rapejar cançons composades per ells/es i interpretar la veu de personatges ficticis, han fet els joves de la UEC-PNO en els estudis radiofònics de l’entitat.\nESCOLTA EL PROGRAMA PROTAGONITZAT PEL PROFESSORAT I ALUMNAT DE LA UEC-PNO Trinijove! CLICA AQUÍ\nTot i la diversió i les novetats que ha portat aquest mes de juliol, cal dir que s’han mantingut les activitats habituals, com són el reforç escolar, els vídeo fòrums i les tasques de servei-aprenentatge, que tan bona acollida tenen.\n← Mediació Futbol acaba temporada amb triomfs i un gran debut\nButlletí Juny 2018 →


Exèrcit de la Cinta Vermella: NUEVA ASIA 4 - 5 ECV\nNUEVA ASIA 4 - 5 ECV\nLa primavereta s'acaba.\nL'equip es va despedir ahir de la temporada amb una victòria molt treballada contra els Nueva Asia. Sota un sol de collons Gaspi, Ramsés, Marcel, Paco, Pol, Arumí, Pere, Molins i Enric Mercury van defensar els colors de l'Exèrcit.\nL'ECV només va anar per davant en el marcador fins l'1 a 1. Després el Nueva Asia va tenir el marcador sota control fins als darrers 5 minuts de partit, quan l'ECV va ser capaç de fer dos gols inextremis i endur-se els tres punts (4-5).\nArumí va tallar qualsevol intent de desbordament per la seva banda. Marcel i Paco van estar molt atents al darrere i van saber treure la pilota endavant cap a Pere o Gaspi amb precisió. Pere va fer un golàs de falta, Marcel va dirigir un cop de cap al pal llarg del porter, Gaspi va resoldre amb un bandau un embolic dins l'àrea contraria i Paco va salvar dos gols des de sota els pals en l'últim suspir de partit. Ramsés va fer tot lo difícil i va fallar davant el porter. Molins va obrir bé els espais, Pol va seguir en l'alt nivell dels últims partits i, Enric, relegat a la porteria, va tornar a fer un homenatge a Busquets pare.\nTot i el resultat l'ECV diu adéu a la Copa Primavera. Tan sols ens queda donar les gràcies a tots els que, ni que hagi estat en un sol partit, heu jugat amb nosaltres.\nVisca l'Exèrcit (no el de les armes).\nVisca la Cinta (no la d'en Peris).\nVisca la Vermella (no la Roja que es va endur l'última Eurocopa).\nHem de quedar per fer un sopar. Ja correrà la veu.\nCOPA PRIMAVERA: ECV - NUEVA ASIA


BLOG, Manresa COVID19. - El Cèntric\nPublicat per elcentric on 1 juny, 2020 2 juny, 2020\nManresa, coronavirus i el Cèntric.\nQui ens anava a dir que viuriem aquesta situació a Manresa (i arreu del món). El coronavirus ens ha saccejat d’una manera tan forta, que ho hem anat paint com hem pogut.\nIgual que estem passant fases de desconfinament, també estem passant fases d’adaptació a aquesta nova vida (temporal o no). Jo personalment, podria dividir les meves fases:\nFase 0 a Manresa, ja està aquí.\nAquest moment, en que vas un dijous al cole al matí i a la tarda, ja no tornen més… EL CORONAVIRUS JA ESTÀ AQUÍ. I comences a pensar, serà per un dies, màxim fins després de la mona.\nFase 1, comença el pànic a Manresa i rodalies.\nTot s’oblida, però jo encara tinc gravat en la memòria a “fuego”, aquelles imatges veient a la gent buidant els supermercats i en especial el paper de wc… I AIXÒ PERQUÈ?? jo tinc la teòria de que va correr el bulo de que qui tingués més rotllos de paper de vàter a casa al finalitzar el coronavirus li donarien 1 milió d’euros (es que si no no ho entenc, no sé vosaltres).\nFase 2, colesterol.\nPer mi, ara ve el moment en que si la població de Manresa ( i la resta, també) es fà un anàlisi de sang, el colesterol dolent ha doblat el seu nombre. Ara resulta que en els supers no hi ha carn, no hi han pipes, no hi han crispetes, no hi han tot tipus de coses per picar… no hi ha llevat, per asegurar-se tenir sempre pà i pizzes a casa i evidentment no hi ha encara paper de wc.\nA veure senyors i senyores, que si et quedes sense paper de wc a casa, pots utilitzar clinex, si no et queden clinex, pots utilitzar paper de cuina, si també s’ha acabat pots seguir amb el tovallons…. però en el pitjor dels pitjors dels casos…. TAXANNNNNN … tenim la dutxa per donar-nos un aigua!!!!!!!\nFase 3, sembla que ho entenem.\nEns comencem ha adaptar a la situació, tenim la casa neta, els calaixos endreçats, hem fet fora de casa aquella roba, sabates, trastos inútils que feia temps que ho haviem de fer.\nSembla que els supermercats comencen a demostrar a la població que els productes no s’acaben, excepte el llevat i elm paper de wc.\nEstem rescatant la vida en familia, la lectura, les manualitats…\nEns hem fet experts en l’àrea tecnológica, zoom, hangouts, meet, drive, classroom… es a dir que ja estem preparats tots per la vida moderna.\nFase 4, comencem unes altres fases.\nAra comencen les fases de desconfinament a Manresa (i a la resta). En principi es fa per províncies, però nosaltres per complicar-ho una mica més ho fem per regions sanitàries.\nTenim la fase 0, la 0.5 (BCN), 1,2,3 I NORMALITAT.\nAquí a Manresa, a dia d’avui estem fase 2 i ens està costant molt entendre les fases, hem tingut:\nHorari per fer esport, per sortir a passejar amb els avis i amb els nens, que aquí haig de dir que jo que sòc mama de 3, de 12-19h és hora càncer.\nSegons canviem de fase podem començar a quedar per segons nombre de grup i sempre amb distància i mascaretes. Tema mascaretes serà per parlar tot un dia. Tenim que conviure amb elles.\nAprofito per deixar link de la web de la gene, on treballa una molt bona amiga meva i on explica molt bé la fase 2. FASE 2.\nEn aquesta fase 4, que és la fase de les nostres emocions envers al COVID19, molts hem començat també el desconfinament de la dieta hipercalòrica després de veure que la roba d’estiu no ens entra.\nSi que voldria dir, abans de finalitzar el meu primer post:\nAgraïr als sanitaris per el gran esforç que han fet, la lliçó que ens han donat i lo bones persones que són. En especial a les meves amigues infermeres, que elles ja saben qui son. I només espero que d’ aquí un temps si els hi retoquen el sou, sigui per pujar-lo, no per baixar-lo com sempre.\nDonar el meu condol a aquelles families que han perdut algun familiar per culpa d’aquest malaït virus.\nI si que m’agradaria, que si tenim 5 minuts, fessim una reflexió de que ens ha aportat aquesta situació de positiu, ja que de negatiu ens ha aportat moltissim.\nEsperem poder juntar-nos amb els nostres amic i familiar aviat. Aquí al Cèntric ja hem fet 3 trobadetes de grups reduits.\nEntrada prèvia Celebracions a mida… Celebracions al Bages.\nEntrada següent Festa infantil a Manresa. Et quedes o marxes.


CityXerpa i GosSOS promouen una campanya de donació de pinso pels animals de la gossera – Ràdio Valira\noients aquí avui: 1041\nCityXerpa i GosSOS han arribat a un acord aquest dimecres per a incorporar a l’aplicació mòbil de l’startup andorrana la campanya de donació de pinso impulsada per la gossera d’Andorra. La iniciativa ‘Convida’m a menjar’ ja es troba en marxa i està disponible a l’aplicació, amb caràcter general, des d’aquest dimecres.\nEn col·laboració amb el subministrador oficial de pinso de la gossera (Arion), la campanya de GosSOS vol promoure el proveïment d’una alimentació de qualitat en favor dels animals que viuen al recinte. En aquest sentit, l’operativa s’ha dissenyat de manera que per cada sac de pinso que els particulars obtinguin per a les seves mascotes, es realitzarà una donació directa d’un sac per a la gossera.\nLes entitats que hi participen estimen proporcionar els recursos necessaris per a la manutenció dels animals que, actualment, suposa una despesa de 10.000 euros anuals a la gossera. El director general de CityXerpa, Bernat Altimir, ha destacat que “CityXerpa es mostra a favor de comprometre’s amb aquest tipus d’iniciatives i ha volgut participar-hi amb l’objectiu de reduir el notori impacte econòmic que suposa per a la gossera l’alimentació dels animals que hi viuen”.\nConscients d’això, l’empresa d’enviaments a domicili andorrana s’ha sumat a la proposta i ha incorporat a la seva aplicació mòbil un establiment especial amb l’objectiu que la ciutadania pugui contribuir-hi sense haver de desplaçar-se fins a la gossera. Addicionalment, per a totes aquelles persones que, tot i no tenir mascotes, vulguin participar, s’ha activat una opció anomenada ‘Pinso Solidari’, que permet realitzar donacions sense obtenir cap producte a canvi. En aquest cas, CityXerpa es farà càrrec d’una donació directa de 3 euros per cadascun dels sacs de pinso solidaris que la ciutadania doni.


Capital ingressat addicional al balanç | Fórmula APIC\nQuè és el capital pagat addicional?\nPagament addicional en capital també conegut com a superàvit de capital és l’excés d’import que la companyia rep per sobre del valor nominal de les accions (de capital propi o preferent) dels inversors durant el temps de la sortida a borsa, es pot veure com el benefici que rep una empresa quan emet les accions per primera vegada al mercat obert.\nEl valor nominal d’una acció és l’import mínim que s’ha de pagar per tenir una acció. Vol dir que per adquirir una acció s’ha de pagar aquest import base.\nPer exemple, si una acció s’emet a 50 dòlars per acció i el seu valor nominal és de 5 dòlars per acció, conclourem que l’import mínim que s’ha de pagar per adquirir l’acció és de 5 dòlars per acció. Aquest import base també s’anomena capital legal de l’empresa.\nAquí entra l’APIC. Com que cada inversor de l’empresa paga l’import total (és a dir, el preu d’emissió) per adquirir una acció, qualsevol cosa per sobre del valor nominal és APIC.\nPer tant, fórmula addicional de capital pagat = (preu d’emissió - valor nominal) x nombre d’accions emeses.\nSi s’emeten 100 accions, APIC = ($ 50 - $ 5) x 100 = 4.500 $\nHi ha una altra cosa que cal tenir en compte per calcular el capital ingressat addicional. Si les accions es compren a l’empresa (durant la sortida a borsa, FPO, etc.), directament, hi hauria APIC per sobre del valor nominal. No obstant això, si les accions es compren al mercat secundari, no afectaria en absolut l’APIC de l’empresa.\nA més, consulteu aquesta guia detallada sobre capital social.\nExemple addicional de capital de pagament\nPrenguem un exemple per entendre millor APIC al balanç.\nDiguem que Company Infinite Inc. ha emès accions de capital de 10.000 a 50 dòlars per acció. El valor nominal de cada acció és d’1 USD per acció. Descobriu l’APIC.\nAquest és un exemple fàcil d’entendre que pot il·lustrar com abordar el capital ingressat addicional al balanç.\nInfinite Inc. ha emès 10.000 accions a 50 dòlars. Això significa que el capital total seria = (10.000 * 10 $) = 500.000 $.\nEl valor nominal per acció és de només 1 dòlar. Això vol dir que hem d’atribuir l’import corresponent al valor nominal (accions). Aquí el valor nominal seria = (10.000 * 1) = 10.000 dòlars.\nI la resta seria un capital ingressat addicional al balanç, ja que és superior al valor nominal. Això significa que la fórmula APIC = ($ 50 - $ 1) / share = $ 49 per acció. Aleshores, l’APIC total seria = (10.000 * 49 $) = 490.000 $.\nEntrades comptables addicionals de capital desemborsat\nCom aprovaríem l'entrada comptable?\nEn primer lloc, hem de pensar en el capital legal, és a dir, l’import nominal (estoc). Com que aquest és el capital legal, atribuirem l'import al compte de valors comuns. La resta de l'import (preu d'emissió - valor nominal per acció) s'atribuiria a APIC.\nPer tant, l’entrada seria ...\nEl compte en efectiu es carregaria ja que l’efectiu és un actiu i, en rebre l’import total (capital total), l’efectiu de l’actiu de l’empresa augmenta.\nAcreditaríem el compte d’accions comuns i el compte APIC en les seves proporcions respectives.\nDiguem que Company Eight Nest Ltd. té la informació següent.\nEight Nest Ltd. ha emès 10.000 accions a 50 dòlars per acció. Han mantingut el valor nominal (accions) de 5 dòlars per acció. Hem de passar l’entrada comptable del capital ingressat addicional al balanç.\nAquí sabem que el nombre d’accions emeses és de 10.000 i que el preu d’emissió per acció és de 50 dòlars. Això significa que el capital total és = (10.000 * 50 $) = 500.000 $.\nTambé s’esmenta el valor nominal, és a dir, 5 dòlars per acció. Això vol dir que l’import total del valor nominal és = (10.000 * 5 $) = 50.000 $.\nLa quantitat restant s’atribuirà a APIC. L’APIC total seria = [10.000 * (50 a 5 dòlars)] = [10.000 * 45 dòlars] = 450.000 dòlars.\nAra passarem l’entrada comptable -\nMotius dels canvis en el capital ingressat addicional al balanç\nVegeu a continuació la instantània. Observem que APIC ha anat canviant cada any.\nObservem que els canvis en l’APIC de Colgate es deuen a tres motius.\nDespeses de compensació basades en accions de 127 milions de dòlars\nAccions emeses per opcions sobre accions de 197 milions de dòlars\nAcció emesa per a la concessió d’accions restringides\nLes despeses de compensació basades en accions s’informen al compte de pèrdues i guanys. Això fa que es redueixi el benefici net, reduint així el patrimoni net de l’accionista a través de la secció de beneficis retinguts. La contraintroducció és augmentar el capital desemborsat addicional.\nEl capital ingressat addicional del balanç no té res a veure amb el preu de mercat per acció. Depèn totalment del preu d’emissió. Si un inversor compra accions de l’empresa i es ven a un altre inversor a un preu més alt, no afectaria el capital de l’empresa.